钦定古今图书集成/明伦汇编/官常典/第794卷 > 完颜兀不喝
## 钦定古今图书集成/明伦汇编/官常典/第794卷 > 完颜兀不喝

按《金史》本传：“兀不喝，会宁府海姑寨人。年十三，选充
女直字学生，补上京女直史。再习小字，兼通契丹文
字，充尚书省令史。天德初，除吏部主事，鞫问押懒路
诈袭谋克事，人称其能，擢右拾遗。海陵谓之曰：‘吾始
闻汝名，试以吏部主事。今计其实，优于所闻远矣’。累
迁右司郎中，从海陵伐宋，至淮南，闻世宗即位于辽”
阳，兀不喝入白其事，海陵沉思良久曰：“卿等始闻之
邪？我已知之，遣人往矣，此大事勿泄于外。”大定二年，
秩满当代，世宗喜其善敷奏，特诏再任，谓宰臣曰：“兀
不喝为人公忠，后来有如斯人者，卿等宜荐举之。”其
见知如此。改同知大兴尹，迁横海军节度使。初到官，
谳囚能得其情，人以为不冤。五年，卒官。